Aquest text parla sobre el tema Circ?
En geologia, al·lòcton és com s'anomena la unitat geològica que, transportada per mitjans mecànics, es troba en un lloc diferent d'aquell on s'ha format. en allochthon, allochthonous; es alóctono; fr allochtone).En sedimentologia i petrologia sedimentària s'anomenen els elements d'una roca sedimentària: minerals, fragments rocosos o paleontològics procedents d'indrets externs de l'àrea de dipòsit.En tectònica i geologia estructural s'anomena la formació o unitat geològica transportada per un procés tectònic i que es troba en un lloc diferent d'aquell on s'ha format. En contraposició a les roques que es van formar al lloc mateix (autòcton), s'anomenen al·loctones les que es van formar en altres sectors, i per forces tectòniques es van desplaçar. Al·lòcton fa referència al mantell tectònic (només tectònic). Els encavalcaments afecten unitats al·lòctones modestes que no denoten diferències significatives estratigràfiques ni litològiques respecte de les autòctones que les suporten. Quan es trenca sovint la continuïtat de les capes, hom parla d'escames, separades alguns quilòmetres, o mantells de corriment de major extensió, arribant a desenes de quilòmetres. Les restes aïllades del mantell despreses en forma de tascó avançat, s'anomenen Klippe. Els sectors on hi manca el mantell s'anomenen finestra tectònica o fenster. Segons la teoria de la tectònica de plaques, els orògens (muntanyes i antics orògens desapareguts) es formen per la col·lisió dels continents, és a dir, pel "xoc" de dos trossos d'escorça continental de diferents plaques tectòniques. Els trossos de l'escorça de les dues plaques són empesos l'un sobre l'altre i es dobleguen. Com a resultat, sovint coexisteixen materials autòctons i al·lòctons. En la ciència del sòl fa referència al sòl format en un emplaçament diferent del que s'ocupa actualment. S'aplica a un material originari procedent de llocs externs a l'àrea de dipòsit, p. e., materials al·luvials, col·luvials o materials de la part superior del sòl que no s'han format a partir del material subjacent (discontinuïtat litològica). Es poden identificar per la naturalesa diversa dels elements grossos, la mineralogia d'argiles o els minerals pesants. (Sin. compl.: al·logen/al·lògena).
No.